**Πρόσκληση εκδήλωσης ενδιαφέροντος**

**Σεμινάριο εξεύρεσης εταίρων στο πλαίσιο του Ευρωπαϊκού Προγράμματος Erasmus+ (Μάλτα 25-27/04/2017) με θέμα: «Εκπαίδευση στην ανάπτυξη ικανοτήτων/δεξιοτήτων για την υλοποίηση των σχεδίων KA1 της ΕΕΚ του προγράμματος Erasmus+».**

Στο πλαίσιο αυτής της πρόσκλησης για εκδήλωση ενδιαφέροντος ανακοινώνεται το ακόλουθο σεμινάριο εξεύρεσης εταίρων:

**Τίτλος:** “Εκπαίδευση στην ανάπτυξη ικανοτήτων/δεξιοτήτων για την υλοποίηση των σχεδίων KA1 της ΕΕΚ του προγράμματος Erasmus+ ” (“Training on Capacity building in the implementation of VET (KA1) Erasmus+ projects”)

Το Ίδρυμα Κρατικών Υποτροφιών, στο πλαίσιο των αρμοδιοτήτων του ως Εθνική Μονάδα Συντονισμού για το πρόγραμμα Erasmus+, ανακοινώνει τη δυνατότητα υποβολής αίτησης για συμμετέχοντες σε σεμινάριο ενός άτυπου «forum» συνεργασίας των Εθνικών Μονάδων Erasmus+. Το σεμινάριο θα διεξαχθεί στη Μάλτα από την Εθνική Μονάδα της Μάλτας (Maltese National Agency, European Union Programmes Agency) για το πρόγραμμα Erasmus+ στον τομέα της εκπαίδευσης και της κατάρτισης.

Οι Διεθνικές Συναντήσεις Συνεργασίας διοργανώνονται από τις Εθνικές Μονάδες των χωρών που συμμετέχουν στο Πρόγραμμα Erasmus+ και στόχος τους είναι η βελτίωση της ποιότητας στη συνολική εφαρμογή του προγράμματος συμβάλλοντας με αυτό τον τρόπο στην αύξηση του αντίκτυπου του προγράμματος σε συστημικό επίπεδο. Παρέχουν ένα βήμα για διάλογο πάνω σε θέματα ευρωπαϊκών και εθνικών προτεραιοτήτων που αποτελούν κοινό τόπο ενδιαφέροντος, συνεισφέροντας στην ανταλλαγή ιδεών, ορθών πρακτικών καθώς και στην προώθηση της ποιότητας της εκπαίδευσης και των συστημάτων κατάρτισης των συμμετεχουσών χωρών.

Οι κύριοι στόχοι του σεμιναρίου είναι :

* Η προώθηση σχεδίων στον τομέα της ΕΕΚ και η βελτίωση της ποιότητάς τους
* Η ορθή υποβολή προτάσεων και υλοποίηση σχεδίων με προδιαγραφές ποιότητας
* Η παροχή βοήθειας των αιτούντων οργανισμών ως προς την εξεύρεση κατάλληλων εταίρων και η ενίσχυση της δικτύωσης και της ανάπτυξης μελλοντικών συνεργασιών στο πλαίσιο των δράσεων του Προγράμματος Erasmus+
* H ανταλλαγή ιδεών, πρακτικών και εκπαιδευτικών πολιτικών μεταξύ Ευρωπαϊκών φορέων που δραστηριοποιούνται στον τομέα της Επαγγελματικής Εκπαίδευσης και Κατάρτισης
* Η διάδοση του προγράμματος Erasmus+

Το σεμινάριο απευθύνεται σε τύπους σχεδίων ΚΑ1.

Πρόκειται κυρίως για ένα σεμινάριο επαφών όπου βασικός στόχος είναι η προετοιμασία αιτήσεων στον τομέα της επαγγελματικής εκπαίδευσης και κατάρτισης του προγράμματος Erasmus+. Το σεμινάριο στοχεύει να φέρει σε επαφή ανθρώπους που συνδέονται άμεσα με το θέμα και να μπορούν να προετοιμαστούν για μια ευρωπαϊκή συνεργασία και να τους δοθεί η ευκαιρία να βρουν κατάλληλους εταίρους προκειμένου να υποστηρίξουν και να υλοποιήσουν με ποιοτικές προδιαγραφές την ιδέα τους.

Ενδεικτικοί φορείς, που μπορούν να υποβάλλουν αίτηση στο σεμινάριο:

* Επαγγελματικοί φορείς και ενώσεις
* Επαγγελματικά Λύκεια
* ΙΕΚ, ΕΠΑΣ Μαθητείας
* Ενώσεις, Επιμελητήρια, φορείς επαγγελματικής εκπαίδευσης και κατάρτισης
* Επιχειρήσεις
* Πάροχοι ΕΕΚ
* Φορείς απασχόλησης εργατικού δυναμικού

**Ημερομηνία και τόπος διεξαγωγής:** 25 - 27 Απριλίου 2017, Μάλτα

**Αριθμός διαθέσιμων θέσεων:** 2

**Εκτιμώμενο κόστος ταξιδίου:** Έως 500 ευρώ

**Κόστος εγγραφής** : -

**Γλώσσα Εργασίας:** Αγγλική

**Τομείς ενδιαφέροντος:** Επαγγελματική Εκπαίδευση και Κατάρτιση

Η Εθνική Μονάδα Erasmus+ της Μάλτας θα αναλάβει να καλύψει τα έξοδα διοργάνωσης, διαμονής, διατροφής δύο (2) συμμετεχόντων. Οι δαπάνες ταξιδίου για δύο (2) συμμετέχοντες καλύπτονται από την Εθνική Μονάδα-ΙΚΥ σε ποσοστό 95%, ενώ σε ποσοστό 5% οι δαπάνες θα καλυφθούν από ιδίους πόρους των συμμετεχόντων.

**Οι ενδιαφερόμενοι παρακαλούνται να υποβάλλουν την αίτηση τους (βλ. κάτωθι ηλεκτρονικές διευθύνσεις) μέχρι τις 26 Μαρτίου 2017.**

Για περισσότερες πληροφορίες οι ενδιαφερόμενοι μπορούν να απευθύνονται στο τηλέφωνο 210-3726339 ή στο ηλεκτρονικό ταχυδρομείο abaka@iky.gr και στο τηλέφωνο 210-3726368 ή στο ηλεκτρονικό ταχυδρομείο ianagnostopoulou@iky.gr.